[image: ]
ЕУ подршка интегралном територијалном развоју – ЕУ ИНТЕГРА

ОПИС ПОСЛОВА ЗА ПАРТИЈУ 9. 

УСЛУГЕ ТЕХНИЧКЕ ПОДРШКЕ И МОНИТОРИНГА У РЕАЛИЗАЦИЈИ ИНФРАСТРУКТУРНИХ РАДОВА У ОБЛАСТИ  ЕЛЕКТРОТЕХНИЧКИХ И МАШИНСКИХ ИНСТАЛАЦИЈА У СЛЕДЕЋИМ ЈЛС: УЖИЦЕ, ПОЖЕГА, ЧАЈЕТИНА, ПИРОТ, БАБУШНИЦА, ДИМИТРОВГРАД И БЕЛА ПАЛАНКА (ГОРЊА КОРИТНИЦА И МОКЛИШТЕ)

	Бр. уговора о донацији:
	2024/461-514
	Локација имплементације пројеката: 
	Ужице, Пожега, Чајетина, Пирот, , Бабушница, Димитровград И Бела Паланка (Горња Коритница и Моклиште)

	Буџетска линија: 
	5.9.5.
	Период извршења: 
	мај 2026. – април 2028.



	Уводне информације и сврха

	Стална конференција градова и општина (СКГО) је почетком 2025. године отпочела са имплементацијом Програма „ЕУ подршка интегралном територијалном развоју – ЕУ ИНТЕГРА”, који финансира Европска Унија у оквиру ширег програма подршке ИПА III. Циљ Програма је модернизација локалних самоуправа у Србији кроз примену ЕУ модела за интегрални одрживи територијални развој. Кључна ресорно надлежна институција на националном нивоу је Министарство за европске интеграције, док су СКГО и УНОПС имплементациони партнери у погледу реализације планираних пројектних активности. 

Део Програма ЕУ ИНТЕГРА који спроводи СКГО усмерен је на подизање капацитета јединица локалне самоуправе (ЈЛС) и регионалних развојних агенција (РРА) за припрему и имплементацију интегралних развојних пројеката који ће се реализовати кроз грант шему. У складу са тим,  СКГО је спровео јавни позив за подношење предлога пројеката локалног развоја и окончао процес селекције и уговарања пројеката, у складу са Практичним водичем за процедуре уговарања спољне помоћи Европске уније (ПРАГ правила). 

СКГО је у том контексту спровео јавни позив за подношење предлога пројеката локалног развоја, након чега је успешно окончан процес евалуације, селекције и уговарања пројеката. За финансирање је одабрано укупно пет пројеката који се реализују у јединицама локалне самоуправе: Крушевац, Пирот, Мерошина, Ужице и Бор. Планирано трајање пројеката износи 21 месец.
Након потписивања уговора о додели бесповратних средстава, СКГО обезбеђује свеобухватну техничку и финансијску подршку корисницима грантова, као и континуирани мониторинг напретка у реализацији пројектних активности. 

У циљу обезбеђивања високог квалитета имплементације одабраних пројеката и ефикасне реализације предвиђених активности, СКГО ће ангажовати правно или физичко лице, у даљем тексту: стручњак за мониторинг и техничку подршку у реализацији инфраструктурних радова у области  електротехничких и машинских инсталација у следећим ЈЛС: Ужице, Пожега, Чајетина, Пирот, Бабушница, Димитровград и Бела Паланка (Горња Коритница и Моклиште) - уградња соларних панела на згради општине у Чајетини, на објектима вртића Бамби, Лептирић и Пчелица у Пожеги и на објекту вртића Полетарац у Ужицу, уградња топлотних пумпи у Пољопривредној школи са домом ученика „Љубо Мићић“ у Пожеги и у вртићу Сунце у Дријетану, изградња зграде Хитне медицинске помоћи у Пироту, текуће одржавање објекта Дома здравља др. Јован Ристић у Бабушници, реконструкција  Мултифункционалног објекта у Жељуши, адаптација и санација зграде здравства - објекта амбуланте у Горњој Коритници и адаптација и санација дела објекта Задружног дома-амбуланте у Моклишту.

Стручњак неће обављати законски прописан стручни надзор над извођењем радова, који остаје у надлежности званично именованог надзорног инжењера у складу са важећим националним законодавством.
Ангажовани стручњак ће блиско сарађивати са пројектним тимом СКГО и представницима локалних самоуправа, пружајући подршку током реализације електро и машинских радова, како би се осигурало да су све активности и трошкови у потпуности усклађени са уговорним обавезама, законским оквиром и процедурама Европске уније. 



	Задатак ангажованог правног или физичког лица

	1. Анализа релевантне пројектно-техничке документације везане за електро и машинске инсталације

	2. Анализу и процену техничке спецификације, предлога уговора и критеријума у оквиру конкурсне документације као и извештаја о отварању и оцењивању понуда у процесу јавних набавки у области електротехничких и машинских инсталација;

	3. Спровођење теренских посета локацијама на којима се реализују инфраструктурни радови у области електротехничких и машинских инсталација у договору са саветником за инфраструктуру;

	4. Праћење напретка радова и процену усклађености изведених радова у области електротехничких и машинских инсталација са уговором о извођењу и одобреном пројектном документацијом и регистровање свих одступања од техничких спецификација;

	5. Преглед техничких делова извештаја о напретку које достављају корисници пројекта и извођачи радова, уз давање стручног мишљења о усклађености са стварним стањем на терену у области електротехничких и машинских инсталација;

	6. Идентификацију потенцијалних техничких, оперативних или имплементационих ризика који могу утицати на реализацију инфраструктурних активности у области електротехничких и машинских инсталација.



	Очекивани производи рада

	· Кратке техничке белешке о верификацији напретка инфраструктурних активности у предметној области;
· Белешке о идентификованим ризицима и неправилностима у реализацији инфраструктурних интервенција у предметној области;
· Препоруке за унапређење имплементације инфраструктурних активности у предметној области;
· Ревидирање извештаја корисника у делу електро и машинских инсталација



	Задаци и обим ангажмана

	Задаци
	Максимално предвиђен  број дана

	1. Анализа релевантне документације  у области електротехничких и машинских инсталација (пројеката, предмера и предрачуна, техничких спецификација, предлога уговора, конкурсне и друге документације), као и њихова процена уз давање препорука за унапређење.

	2. Анализа конкурсне документације и предлога уговора и давање препорука у складу са техничком документацијом  у области електротехничких и машинских инсталација. Праћење напретка радова и усклађености са уговором и пројектном документацијом, као и праћење испуњености законских предуслова  у области електротехничких и машинских инсталација. Праћење мера безбедности и услова за реализацију инфраструктурних активности  у области електротехничких и машинских инсталација. Финансијско и временско праћење инфраструктурних активности, идентификација ризика, неправилности и кашњења уз предлагање корективних мера, као и давање стручних препорука за корекције и унапређење имплементације  у области електротехничких и машинских инсталација.  Спровођење периодичних теренских посета у складу са потребама и у договору са саветником за инфраструктуру.

	Максималан број дана

Потребне квалификације, искуство и вештине

	Обавезни услови:
· Високо образовање (минимум 240 ЕСП бодова) из области техничких или сродних наука, односно завршене мастер академске, специјалистичке академске или струковне студија, или основне студије у трајању од најмање 4 године 
· Најмање 10 година професионалног искуства у области  електротехничких и машинских инсталација;
· Поседовање једне од лиценци број: 430, 434, 436, 730, 830, 450, 750, 850, 451,  МI 06-01.1, МI 06-01.2, МI 06-02.1, MI 06-03.1,EI 05-01.1, EI 05-01.2 или EI 05-02.1.
· Искуство у анализи пројектно-техничке документације, предмера и предрачуна радова;
· Добро познавање процеса припреме и реализације инфраструктурних пројеката;
· Познавање релевантних грађевинских прописа Републике Србије;
· Одлично познавање енглеског језика;
· Добре аналитичке, комуникационе, организационе и вештине извештавања.
Пожељни услови:
· Искуство у имплементацији пројеката финансираних из ЕУ и других међународних донаторских фондова;
· Искуство у раду са локалним самоуправама.





	Комуникација и координација током ангажмана

	У обављању активности, ангажовани стручњак ће бити у сталној комуникацији са Саветницом за инфраструктуру, као и са Mенаџером програма. Такође, ангажовани стручњак ће блиско сарађивати са другим стручњацима ангажованим  на истим грантовима ради размене релевантних информација, усаглашавања налаза и заједничког извештавања према пројектном тиму ЕУ ИНТЕГРА.

